《龙湖归》
宋代·丘葵

策蹇下平岗，挂帆渡安流。平生不行险，间道旋故丘。

高堂有鹤不，安敢事远游。负米虽不多，过冬亦稍优。

所愧无甘旨，一饱良易谋。兢兢保遗体，无遗慈颜忧。

读书茅檐下，庶几少愆尤。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。